Sayang keu nanggroe le that meupaloe rusak dum bangsa
Beudoh bersatu barat ngon timu ceugah bersama
Nyang meurusak badan hindari rijang wahé syédara
Nyang jeuet keuracôn meubèk rôh tacôm atoe tarasa
Mulai phôn rukok lheueh nyan talawok tabalôt ganja
Όh té kacandu meutamah laju deungon Narkoba
Wahé adoe lôn bungöng si kuntôm geneurasi muda
Agam ngon inöng bèk gata keunöng deungon narkoba
Raih Pretasi akhlaq terpuji troh ban tacita
Peu jioh rijang bak buet teularang meubek tahawa
Gata meutuah utak teuh cerdas yôh masa muda
Nyo keunöng bakông seurangan jantông moral binasa
Tan lé harapan lam pendidikan h'an trôh lé cita
Désya ngon Tuhan dan lôp tutupan karna Narkoba
Wahé cut abang béna peudagang dan peungusaha
Nyo peureulèe suksès bèk sagai teupèh Narkoba
Peureulèe maju peuji-ôh laju bak buet nyang murka
Hana mamfa'at akhé meularat hudép sengsara
Di jeuet jeuet kantô wahé bapak-e beuna neujaga
Lingkungan Pemerintah beuna taceugah bèk na Narkoba
Bèk sampè rusak reuloh Akhlaq peugawè dumna
Gadoh panutan iman dum karam rusak neugara
Didalam gampông beudoh tadukông talét narkoba
Beuna bersatu ayah dan ibu tuha ngon muda
Na ureueng tamong beubagah tanyong nyang mencuriga
Beutatem basmi duson ngon pasi stop Narkoba
Beudoh bersatu barat ngon timu keurija sama
Pemerintah ngon rakyat seureuta meuhat Teungku Ulama
Saban tabasmi Polisi TNI taprang Narkoba
Supaya seulamat dônya akhirat generasi muda
Bèk lé lam nanggroe sidéh ngon sinoe dusôn ngon kuta
Sama tapiké sinoe bèk na lé nyang piep Narkoba
Tahukôm beubrat nyang ka keunong drop tamong penjara
Beuthat aparat beuthat peujabat hana jeuet bela
Supaya nanggroe aman jeuet sagoe ta'at dum bangsa
Karna got akhlaq Iman tan rusak jroh dum etika
Insan gléh utak hoho nyang tajak le sumberdaya
Tan teupeungarôh lingkungan ji-ôh deungon Narkoba
Iklan layanan Aceh tv (@ 2012BNN prov aceh)
Bang Bintang 22-5-2012 Pengarang Medya Hus
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn zsm_Latn